સાચા સાધુ એમ ઓળખાય હરિરસ પીએ, બીજાને પાય સાચા સાધુ એમ ઓળખાય એ જી સાચા સંતો એમ ઓળખાય  સાગર જેવાં દલડાં જેનાં,   કદી રે ના છલકાય; ઝેરનાં પિયાલાં જીરવીને જાણે, અમૃત સૌને પાય એ જી સાચા સાધુ એમ ઓળખાય એ જી સાચા સંતો એમ ઓળખાય  સોના જેવા  શુદ્ધ છતાં યે  અગ્નિમાં  ઓરાય; કસોટીટાણે ઓછા ન ઊતરે સો ટચના રે થાય એ જી સાચા સાધુ એમ ઓળખાય એ જી સાચા સંતો એમ ઓળખાય  ગુરુપ્રતાપે કહે પુરુષોત્તમ સંગ એનો સુખદાયી કરમસંજોગે જો કોઈ સાંપડે તો ભાગ્ય આખું પલટાય એ જી સાચા સાધુ એમ ઓળખાય એ જી સાચા સંતો એમ ઓળખાય પરંપરાગત ભજન સ્વરઃ હસન ઈસ્માઈલ સોલંકી સંગીતઃ ઈસ્માઈલ વાલેરા ક્લીક કરો અને સાંભળોઃ